Lenin

 = Lenin = Lenin (1870-1924), pseudonym for Vladimir Iljitsj Uljanov, grundlægger af bolsjevismen og leder af Sovjet fra 1917 til 1922. forfatter til "Kapitalismens udvikling i Rusland" "Hvad må der gøres?" en vigtig marxistisk revolutionær hvis bidrag betegnes leninismen

=BIOGRAFI= Lenin blev født i byen Simbirsk - fra 1924 Uljanovsk - ved Volgafloden. I Lenins barndomshjem fandtes der ingen udtalt opposition mod zarstyret. Det kom derfor som et chok for hele familien, da Lenins ældre bror, Aleksandr, i 1887 blev arresteret i Skt. Petersborg for at have planlagt at myrde zaren. Henrettelsen af Aleksandr gjorde et uudsletteligt indtryk på Lenin.

I efteråret 1887 blev Lenin udvist fra universitetet i Kazan, fordi han havde deltaget i et studentermøde. Lenins stærke politiske interesse daterer sig fra den tid. Han kastede sig med stor energi ind i studiet af Marx, de politiske forhold i Rusland og ikke mindst den revolutionære bevægelses historie. Efter halvandet års intense selvstudier tog Lenin juridisk embedseksamen i Skt. Petersborg med glimrende karakterer og som den bedste kandidat. I efteråret 1893 slog Lenin sig ned i Skt. Petersborg, og blev medlem af en socialdemokratisk gruppe kaldet "De ældre".

Efter en rejse til Vesteuropa i 1895 var han med til at organisere "Kampforbundet for arbejderklassens befrielse" og fik udgivet en illegal avis. Lenin blev snart arresteret, og efter et år i fængsel blev han forvist til Sibirien i tre år. I Sibirien skrev han sit første store værk, "Kapitalismens udvikling i Rusland". I dette værk greb Lenin ind i diskussionen mellem narodnikkerne og de russiske marxister ledet af Plekhanov. Lenin pegede på, at en kapitalistisk udvikling var i gang, og at arbejderklassen kvantitativt var i stærk vækst, og at der i det oprindelige egalitære bondesamfund desuden var indtrådt en høj grad af differentiering.

ved at påvise at Kapitalismen nødvendigvis også ville udvikle sig i Rusland, understreger han at proletariatet vil blive ledende i kampen mod enevælden og for borgerlige, demokratiske rettigheder. Kampen mod enevælden kan imidlertid kun føres sammen med det fremvoksende borgerskab i den udstrækning det tjener arbejderklassens interesser - aldrig underordnet eller afhængigt af borgerskabet.



Organisationsspørgsmålet
I og med at Lenin havde præciseret proletariatets ledende rolle, meldte det spørgsmål sig, hvilken form proletariatets politiske kamp skulle have. Dette spørgsmål tog Lenin fat på under forvisningen til Sibirien. Det første skridt på vejen var at grundlægge en illegal avis, som skulle tjene som redskab i opbygningen af en alrussisk partiorganisation. Denne avisplan blev udarbejdet i detaljer i samarbejde med Martov og Potresov, og det var klart, at avisen måtte trykkes i Vesteuropa. Avisen blev kaldt "Iskra" - Gnisten. Første nummer blev produceret i Leipzig i december 1900, efter at Lenins forvisningstid var ovre. Lenin og Martov etablerede redaktionen i München. Senere flyttede de den til London. Fra Vesteuropa blev avisen smuglet til Rusland. Her blev der opbygget et netværk af hemmelige agenter, som stod for distributionen. Dette agentnet var fra Lenins side ikke blot tænkt til distributionen af Iskra, men også til at danne grundmønstret i et fremtidigt slagkraftigt revolutionært parti.

Den organisationsform som Lenin præsenterer i "Hvad må der gøres?" (1902), må for en stor del forstås på baggrund af de erfaringer, der var blevet høstet i forbindelse med Iskra. Kun en stærk centraliseret organisation af professionelle revolutionære kunne være i stand til at lede proletariatet gennem en vellykket revolution. En revolution som Lenin anså for en praktisk mulighed i begyndelsen af århundredet. Et andet hovedtema i bogen var, at der i relationen mellem arbejdere og arbejdskøbere aldrig ville opstå andet end en "fagforeningsbevidsthed" hos arbejderen. Den socialistiske, revolutionære bevidstheden må tilføres arbejderklassen udefra - // fra //  de professionelle, intellektuelle revolutionære.